**เรื่อง สรุปข้อสั่งการ ลธ.คสช. จากการประชุมเมื่อวันอังคารที่ 12 ธันวาคม 2560**

**เรียน รอง อปค., ผอ.สน., ผตปค., ผอ.กอง, ปจ.ทุกจังหวัด**

 รอง ผบ.ทบ. (พลเอก สสิน ทองภักดี) ในฐานะ รองเลขาธิการ คสช. ได้จัดประชุมหน่วยงานที่เกี่ยวข้องประจำวันอังคารที่ 12 ธันวาคม 2560 และมีข้อสั่งการเพื่อให้ส่วนราชการที่เกี่ยวข้องไปดำเนินการ ดังนี้

 **1. การปฏิบัติตามข้อสั่งการของนายกรัฐมนตรี** ให้ทุกส่วนราชการนำนโยบาย ข้อสั่งการ ต่างๆ ในส่วนที่เกี่ยวข้อง มาวิเคราะห์และนำไปปฏิบัติให้เกิดผลอย่างเป็นรูปธรรม เพื่อให้การบริหารประเทศเป็นไปด้วยความเรียบร้อยตรงตามเป้าหมาย

 **2. การแก้ไขปัญหาอุทกภัย** ให้ กกล.รส. กองทัพภาค 4 กระทรวงมหาดไทยและหน่วยงาน ที่เกี่ยวข้องบูรณาการร่วมกันในการเข้าไปช่วยเหลือประชาชนที่ประสบภัยในภาคใต้ รวมถึงการเร่งฟื้นฟูและเยียวยาหลังจากน้ำลด เพื่อป้องกันการซ้ำซ้อน

 **3. การปฏิบัติงานของส่วนราชการ** ให้ทุกส่วนราชการเน้นย้ำเรื่องการปฏิบัติตนของผู้อยู่ใต้บังคับ ให้เป็นไปด้วยความเรียบร้อย ไม่ยุ่งเกี่ยวกับผู้มีอิทธิพล สิ่งผิดกฎหมาย และกระบวนการทุจริต รวมถึงเรื่อง การเบิกจ่ายงบประมาณให้เป็นไปอย่างถูกต้อง

 **4.การแก้ไขปัญหาความเดือดร้อนของประชาชน** เช่น เกษตรกรที่ได้รับความเดือดร้อนจากปัญหาพืชผลทางการการเกษตรตกต่ำ ฝาก กกล.รส. ประสานส่วนราชการที่เกี่ยวข้อง เข้าไปชี้แจง ทำความเข้าใจ กับผู้ที่ได้รับผลกระทบ และแก้ไขปัญหาให้เรียบร้อยในระดับพื้นที่

 **5. การแก้ไขปัญหายางพาราตกต่ำ** ให้ กกล.รส. สำรวจเส้นทางที่มีความชำรุด เสียหาย และนำยางพารามาใช้ในการซ่อมเส้นทางดังกล่าว

 **6. การอำนวยความสะดวกแก่ประชาชนในช่วงเทศกาลปีใหม่** ให้ กกล.รส.ประสานทุกส่วนราชการที่เกี่ยวข้อง เตรียมความพร้อมในการอำนวยความสะดวกให้แก่ประชาชน ทั้งเรื่องการเดินทางและการจัดรถรับส่งให้เพียงพอ และการรักษาความปลอดภัยในชีวิตและทรัพย์สิน เป็นต้น

 - อปค. ได้สั่งการให้นำเรียนมาเพื่อโปรดพิจารณาดำเนินการในส่วนที่เกี่ยวข้อง และให้ ปลัดจังหวัดแจ้งนายอำเภอถือปฏิบัติด้วย

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ส่วนกิจการมวลชน

สำนักกิจการความมั่นคงภายใน

กรมการปกครอง

โทร 02 226 5557